SCM ลุยเจาะตลาดส่งปุ๋ยน้ำ “ทรานส์ฟอร์ม เอ็น พี เค” ตอกย้ำผู้นำผลิตภัณฑ์เพื่อการเกษตร
SCM ลุยเจาะตลาดส่งเปิดตัวปุ๋ย “ทรานส์ฟอร์ม เอ็น พี เค” ชนิดน้ำสูตร 20-6-6 และ 6-6-20 ตอกย้ำผู้นำกลุ่มผลิตภัณฑ์เพื่อการเกษตร ภายใต้แบรนด์ GROWING MORE มั่นใจหนุนยอดขายดันรายได้รวมปี 66 โตเข้าเป้า
SCM ลุยเจาะตลาดส่งปุ๋ย “ทรานส์ฟอร์ม เอ็น พี เค” ชนิดน้ำ 2 สูตร ตอกย้ำผู้นำกลุ่มผลิตภัณฑ์เพื่อการเกษตร มั่นใจหนุนยอดขายดันรายได้รวมปี 66 โตเข้าเป้า
15 ก.พ. 2566

นายนพกฤษฏิ์ นิธิเลิศวิจิตร ประธานเจ้าหน้าที่บริหาร บริษัท ซัคเซสมอร์ บีอิ้งค์ จำกัด (มหาชน) หรือ SCM กล่าวว่า “ปัจจุบันตลาดปุ๋ยมีต้นทุนวัตถุดิบปรับตัวสูงขึ้นต่อเนื่อง จึงส่งผลกระทบโดยตรงกับเกษตรกรทั้งนี้เพื่อให้เกษตรกรยังสามารถเพาะปลูกได้อย่างมีประสิทธิภาพ ทางซัคเซสมอร์ มีกลุ่มผลิตภัณฑ์เพื่อการเกษตรภายใต้แบรนด์ “GROWING MORE” (โกรวอิ้ง มอร์) อาทิ ผลิตภัณฑ์ทรานส์ฟอร์ม (Transform Plus) สูตร 1 สูตร 2 และผลิตภัณฑ์ปรับปรุงดิน Transform Soil ที่ได้รับการตอบรับอย่างดีพร้อมขยายไลน์ผลิตภัณฑ์และพัฒนาต่อยอดเป็นผลิตภัณฑ์ปุ๋ยน้ำทางเลือกสำหรับเกษตร
โดยข้อดีของปุ๋ยน้ำ คือ  มีอนุภาคเล็กมากทำให้พืชสามารถดูดซึมได้เลยทันที และพืชยังสามารถนำไปใช้ได้หมดทำให้ลดการตกค้างสะสมในพืช ลดต้นทุน เพิ่มผลผลิต เร่งการเจริญเติบโตได้เป็นอย่างดี โดยปีนี้มีการเปิดตัวผลิตภัณฑ์ใหม่ “ทรานส์ฟอร์ม เอ็น พี เค” (Transform N-P-K) ชนิดน้ำ ทั้งหมด 2 สูตร ช่วยส่งเสริมให้ได้ผลผลิตสูงขึ้น คุณภาพดีคุ้มค่ากับการลงทุนของเกษตกร รวมถึงมีส่วนในการช่วยส่งเสริมรายได้ให้กับเกษตรกรไทย
สำหรับปุ๋ยธาตุอาหารหลักพืช ทรานส์ฟอร์ม เอ็น พี เค (Transform N-P-K) ชนิดน้ำ เหมาะสำหรับนาข้าว และพืชไร่ พืชสวน ช่วยให้พืชเจริญเติบโตได้ดี ให้ผลผลิตคุ้มค่า มีคุณภาพ โดยมีทั้งหมด 2 สูตร
โดยสูตรที่ 1 Transform N-P-K สูตร 20-6-6 สูตรนี้จะช่วยเร่งการเจริญเติบโต เร่งราก บำรุงต้น แตกยอดอ่อนได้ดี สร้างใบ เพิ่มความเขียว และสูตรที่ 2 Transform N-P-K สูตร 6-6-20 ช่วยสร้างตาดอก สร้างผล ขยายขนาดผล เร่งการสะสมแป้งและน้ำตาล เพิ่มคุณภาพผลผลิต ผลใหญ่
พร้อมกันนี้ยังสามารถใช้ ทรานส์ฟอร์ม เอ็น พี เค (Transform N-P-K)  ร่วมกับทรานส์ฟอร์ม พลัส สูตร 1 และสูตร 2 ได้ ปุ๋ยธาตุอาหารหลักพืช N-P-K และธาตุอาหารรอง เสริม ทรานส์ฟอร์ม พลัส สามารถใช้ควบคู่กันได้ ตามระยะของพืชและอัตราส่วนที่กำหนด
นายนพกฤษฏิ์ กล่าวเพิ่มเติมว่า “การออกปุ๋ยธาตุอาหารหลักพืช ทรานส์ฟอร์ม เอ็น พี เค (Transform N-P-K)  สูตรใหม่นี้มุ่งหวังให้เกษตรกรสามารถนำไปปรับใช้ให้เหมาะสมกับความต้องการของพืชแต่ละชนิด และเพื่อให้เกษตรกรยังสามารถเพาะปลูกได้อย่างต่อเนื่อง ช่วยลดผลกระทบต่อพี่น้องเกษตรกรได้เป็นอย่างดี เพื่อส่งมอบนวัตกรรมการเกษตรเพื่อคุณภาพชีวิตที่ดีกว่าอย่างยั่งยืน และในปีนี้มองผลิตภัณฑ์เพื่อการเกษตรแบรนด์ GROWING MORE จะเป็นทางเลือกใหม่ให้กลุ่มเกษตรกร พร้อมเดินหน้าวางกลยุทธ์ทางการตลาดเจาะกลุ่มเกษตรกรกลุ่มใหม่
บริษัทฯได้ทุบงบประชาสัมพันธ์และสื่อโฆษณาทั้ง online และ offline  อาทิ ขบวนคาราวานให้ความรู้ และอบรมด้านการเกษตรที่ถูกต้องต่อกลุ่มลูกค้าผ่านทางตัวแทนจำหน่ายหลัก คือ นักธุรกิจซัคเซสมอร์ที่กระจายอยู่ในพื้นที่จังหวัดต่างๆ ทั่วประเทศ รวมทั้งมีการใช้ดิจิทัลแพลตฟอร์ม และสื่อ Online
โดยเปิดเพจเฟสบุ๊คที่ชื่อ KasetTransform เพื่อสร้างสังคมออนไลน์ในรูปแบบคอมมูนิตี้อย่างจริงจัง ปีนี้เน้นกิจกรรมเสริมสร้างองค์ความรู้ เทคนิคต่างๆ เผยแพร่ผ่านช่องทางโซเชียลเน็ตเวิร์กมากขึ้น เช่น ไลน์ หรือยูทูป เพื่อให้เกษตรกรได้รับความรู้ วิธีใช้ เทคนิคต่างๆ เพื่อนำไปต่อยอดได้ทันท่วงที พร้อมขยายตลาดให้กว้างมากยิ่งขึ้น
ดังนั้นจึงมั่นใจว่ากลุ่มผลิตภัณฑ์เพื่อการเกษตร ตัวใหม่อย่าง ปุ๋ยธาตุอาหารหลักพืช ทรานส์ฟอร์ม เอ็น พี เค (Transform N-P-K) นี้จะเข้ามาหนุนยอดขาย ส่งผลรายได้รวม SCM ปี 2566 เติบโตตรงตามเป้าอย่างแน่นอน สะท้อนศักยภาพการดำเนินธุรกิจของซัคเซสมอร์ได้เป็นอย่างดี